标准吴语

标准吴语（吳語協會拼音：Piāu-ciuǐn Ngū-ngěi; 吳語羅馬字：Piāu-ciùn Ngū-ngèi）是箇瑲扗网络丄向大家儂为吴语区创造出个一种共同语，模仿标准巴斯克语搭标准摩洛哥柏柏尔语个一种综合方言，也好讲是一种人造语言。標準吳語弗是要取代各地个方言，是忖要搭现代标准阿拉伯语一樣，作爲公認个共同語，大家儂好保留自家个方言。

「标准吴语」瑲朞嘸沒統一个方案，常見个像是有百度吴语吧网友hisahara个方案、“月绝书”个「低地吳語」伊个推特账号消失哉，曾用ID脫支奶粉, tittii、“第二聲”方案https://github.com/DINISHING 咾啥。箇星设计方案大部分是擔台州音系搭松江音系當底子，收併各个場化个方言，替100多年前頭个台州话、上海闲话、宁波闲话音系交关像。

 音系 
 建構考量 
標準吳語个音系一般擔台州音系作底子，加着各地方言个特徵一道个，箇然做个目的是在扗維持與太湖片互通个辰光，增加眼南部吳語个特徵，避免偏向滬蘇之嫌。一般性講，標準吳語有下底箇星特徵。（外頭是吳語羅馬字，括號裏丄是吳語協會拼音）

常見箇𡍲个「常見」、「共同」、「有个主張」是按照 Hisahara 方案、「低地吳語」（「月絕書」方案）、第二聲/saeziae 方案對比來个。个弗需要討論个分音有：分來lāi 雷lēi 藍lāe 嵐lē，分落lok(laoh) 綠luk(loh)，分打tàng(tan上) 黨tòng(taon上)，分八pah(paeh) 百pak(pah) 畀peh，分衣ī 煙iāe/iē，分蝦hō 花huō，分干kōe 官kuōe，分古kù 果kòu，分先siē 仙siāe。

 特點 
分尖團，sin弗讀shin，箇個在太湖片弗少方言如蘇州話全分得清爽个，如「心」sīn；見組細音弗腭化，按台州片唸法，如「金」kin。章組讀系，弗讀翹舌音，搭寧波、台州一樣个。莊組讀同精組，弗讀翹舌音。ng後跟細音也保留ng，弗變ny.

+精精（細）莊章見（細）見例字草俏抄超竅靠標準吳語tsautsiautsauchiaukhiaukhau常熟tsautsiauchauchauchiaukhau蘇州老派tsautsiautsauchauchiaukhau蘇州中派tsautsiautsautsauchiaukhau上海中新派tsauchiautsautsauchiaukhau寧波tsauchiautsauchiauchiaukhau台州三門tsauchiautsauchiaukhiaukhau

有 oh(oeh)，如「越」yoh(yoeh)，有箇隻音典型个是松江話。有 in(in) ≠ ing(ien) 个區分，「心」 ≠「星」， 箇隻分韻典型个是浦東川沙話。麻韻二等牙音也高化，如 「家」kō，箇個韻滬蘇口音弗高化。

咸山攝脫鼻，依照多數場許个唸法，咸山韻弗帶鼻音。 分覃談，覃作 e. 有个主張分咸山攝三四等，「先」siāe ≠「仙」siē.

魚虞分韻，北吳也有字如 「徐」zi 「去」khi，還有口語裏丄个「許」he（俗字「海」）、「居」ke（俗字「該」），標準吳語裏丄推廣到所有个字，如「魚」ngēi ≠「娛」ngiū，「豬」tzȳ ≠「諸」ciū，「予」yì ≠「雨」yù. 

全白讀音，弗取北吳个文讀音。日母一律念唸 n，弗唸 zh/z，譬如「人口」唸 nīn-khèu，因爲嘸沒文讀音，所以日泥孃三个聲母弗分，碰着 i 全自然腭化；兩等字弗帶介音，譬如「交流」唸 kāu-liēu；梗摄二唸a，譬如「生」只唸 sāng，弗唸 sēng；支微入鱼，即蟹攝搭止攝个三四等合口字唸成工 iu，北吳一星口語詞裏丄也是介然唸个，譬如「貴」kiú、「圍巾」yū，箇隻唸法在標準吳語裏丄推廣到所有个字，如「桂」也是 kiú；保留見系通攝三等个介音，「公」kūng ≠ 「宮」kiūng；微母m搭v混用，按常見情況揀，也有人主張全用m.

有个主張支搭脂之分韻，箇個一星南部吳語如溫州話分得清爽个。

有个主張   分韻，「鴿」keh(keeh) ≠「个」kek(keh)。

一般性東韻三等搭鍾韻弗分，宮 = 供，溫州話有箇隻區分。效攝弗作四分，腦 = 鬧，繞 = 尿，溫州話有箇隻區分。

保留弗符合韻書个慣用音、存古音、出韻音。如艦khàe 轄huah(huaeh) 防bōng(baon平) 肥bī.

 聲調 
聲調一般取四聲，陰陽聲調个調型相同，陽聲自然偏低。譬如松江就是介个。變調方面，有个主張弗變調，全唸本調，也有个主張按「靖江-衢州型」咾「松江-常熟型」錢乃榮. 當代吳語研究. (1992). 上海教育出版社.變調法个，關於採取北吳个前重式還是南吳个後重式並嘸共識。

 語法 
下底頭个語法說明儕是參考「月絕書」（徐崇水）个主張，伊融合脫交關吳語方言片區个語法特色。
經歷體
時態標記來源 過去 動詞+歇「hieh」（+也「ghà」/罷） 太湖片、金衢片、上麗片 搿歇 嘸沒 將來 動詞+脫+賓語 太湖片

某事體經歷歇个辰光，就好使經歷體。加「也」表示事件完成爻，外加辰光過脫著。

持續體
時態標記來源 過去 動詞+在都「lài-taeh」台州片、甌江片、上麗片 搿歇 動詞+在丄「lài-lóng」/在許「lài-hèi」 將來 動詞+著「dzȳ」+賓語太湖片

標準吳語裏向表示垃海持續做某動作个辰光，就好使持續體。

處置式
處置式就是普通閒話裏向个「把字句」，垃拉標準吳語好用「擔（tāe/nhāe）」，搿種表達來源於太湖片、上麗片、金衢片：

 词汇 
词汇融合脱交关北吴方言个词汇，下底使用HISAHARA个拼音方案搭正字法。

標記頒發：¯ 平声， ˇ上声，  ´ 去声， 入声弗标注。

 人称代词 
第一人称第二人称第三人称单数郑重形式我儂
ngǒu-nōn爾儂
nǐ-nōn佢儂
gēi-nōn普通形式我
ngǒu爾
nǐ佢
gēi强调形式寔我(儂)
zeh-ngǒu(nōn)佢
gēi寔佢(儂)
zeh-gēi(nōn)复数加“倈(la)”我倈
ngǒu-la爾倈
nǐ-la佢倈
gēi-la加“㒓(taeh)”我㒓
ngǒu-taeh爾㒓
nǐ-taeh佢㒓
gēi-taeh加“俚(li)”我俚
ngǒu-li爾俚
nǐ-li佢俚
gēi-li
注：非正式口语中，“我”有懒音ňg，“倈、㒓、俚”念轻声。优先使用“倈”系列。

 指示代词 
近指远指通用箇(keoh）

居(kēi）解(kǎ)

許(hěi)物体箇物(keoh-m）解物(kǎ-m)场所箇墶(keoh-taeh)

居墶(kēi-taeh)解墶(kǎ-taeh)

許墶(hěi-taeh)样态箇能(keoh-nēon)

箇樣(keoh-yán)

箇之(keoh-tsȳ)

……解之(kǎ-tsȳ)

……

介(ká)
注：

1、通用指可以单用或后加数量词。譬如讲“箇個，箇位（先生）”“解個（人），解本（書）”。

2、“箇”搭“解”搭配使用，“居”搭“許”搭配使用。“箇、解”偏口语，“居、許”偏书面。

3、“墶”原本写“土耷”，因字库问题改为“墶”。由此引申出来个人称复数taeh也改为“㒓”。

4、“箇能/箇之”加在形容词前表示实际个程度，“介”加形容词前表示夸张个修辞。

 疑问词 
谁哬人（ghā-nīn）

啥人（sā-nin）哪里哬裡（ghā-li）

哬墶（ghā-taeh）

哬裡墶（ghā-li-taeh）什么哬物（ghā-meh，ghā-m，gā-m）

啥（sā）哪（个）哬裡個（ghā-li-kóu）什么时候幾時（kǐ-zȳ）

唕瑲（záu-tshián）

哬辰光（ghā-zhīn-kuāon）怎样如何（nā hān）

如能（nā nēon）为什么為哬（yú-ghā）

為哬物（yú-ghā-m）多少多少（tōu-shiǎu）

唕（záu）
注：

1、“哬”是“何”个滞古发音，加口字旁作区别。

2、“啥”是“是何”个连音，有眼户荡发音是sā，有眼户荡读sō。“哬”系列疑问词在口语中统可以用“啥”。正式行文中优先使用“哬”系列。

 数字 
标准吴语拼音一ih二、两nǐ/liǎn三sāe四sý五ngǔ六loh七tshih八paeh九kiěu十zhih

 書寫形式 
 正字法 
「第二聲」方案个推薦用字是底能个。
推薦用字標準吳語方言又音普通閒話講解異用字我ngòung, ngu我吾（上海慣用，實爲「我」，因 ou-u 弗分常寫作「吾」）我伲ngòu-nī我們也有單用「伲」我拉ngòu-lāah-lah我們阿拉（寧波、上海用）尔ǹgni, ne你你；倷（蘇州用）㑚ná你們「尔拉」合音哪佢gēige, gi, yi, li他渠；其；伊（上海用）；俚（蘇州用）如何（儿）nā-hā(ng)怎麼，怎樣哪哈；哪哼如能nā-nēng怎麼，怎樣哪能寔介（儿）zhih-ká(ng)這麼，這樣實介；實梗介（儿）ká(ng)這麼，這樣梗吤ká「个啊」合音噶；嘎个kekgeh, gheh, ge, go的亇（異體字）；個；嗰；搿；額（上海用，華語諧音）；葛（蘇州常用）覅fiáu, viáu「弗要」合音朆fēngfing veng「弗曾」合音𪥸、孬*fàu「弗好」合音𣍐、𠀾féi「弗會」合音𬁭、噌āngeng「阿曾」合音嗯；恩；昂嘦ciáu「只要」合音搭tahteh, teng, theh和、與得𡍲、処tah（那）裏處所搭；墶許hèi處所，如：箇許，在許海幾許kì-hó幾化在lài來；倈扗leh同【在】，讀音分歧字勒；辣；拉；了丄lóngniang上處所，同【丄】，讀音分歧字浪；讓氽thèng漂浮吞；𣵞；㖔；㶒挼nōu揉揉搓，撫摸挪；捼；𢫓攞lōu撫；捋擦拭平面，歸攏擄；擼；捋（別字，leh）汏dá洗汰（別字，thá，淘汰）儿 -ng -e小稱用字兒；魚

 拉丁文字 
使用「第二聲」方案个羅馬字。
聯合國世界人權宣言第一條每個人養落來全是自由个佢拉在尊嚴搭權利丄向全是平等个理性搭良心全賜畀佢拉故咾應當用對待兄弟个精神來對待佢拉

 歷史 
在明清个辰光，蘇白一度是事實丄个通用閑話，後髖，上海話變成工吳語區大家人互通交流个閑話。互聯網丄頭，長遠來有畀吳語書面化搭標準化个探討。

2014年1月25號，hisahara在百度貼吧發着《關於吳語標準語/通用語个討論》，佢話因之現代化个緣故，吳語有必要建構隻標準語。佢還提出，揀台州片是因之搭北吳音系接近、存古程度高、地理範圍多樣涉及詞彙廣搭各許緣故，作基礎來構建通用語是比較好个。在箇討論裡頭，有人認為通用語弗必要，有人認為標準語應該在蘇滬里丄揀，也有人認為箇方案講着蠻有道理。

 也好望朞 
吴语
苏白

 參考材料 

 外頭拎去 
 吳語拼音輸入法 
 標準吳語字典（hisahara方案） 
 吳語拼音標註器（saeziae方案）

Category:吴语
Category:吴语分支
Category:人工语言